Document ID: /roh_data/filtered/fineweb-2-filterrobots_roh.jsonl.gz/20802

Ussa èsi cler: l'iniziativa per aua da baiver netta ha fatg naufragi. 60.7% han ditg Na a l'iniziativa.
Aua da baiver netta
Svizra: Iniziativa per aua da baiver netta
GEA
39.3%
1'276'395 Vuschs
NA
60.7%
1'969'951 Vuschs
Vuschs dals chantuns
- GEA
0.5
- Na
22.5
Resultat cler era en il Grischun
Grischuns e Grischunas han refusà las novas cundiziuns per che manaschis purils survegnan indemnisaziuns. 62,17% dal chantun Grischun han ditg Na a l'iniziativa d'aua da baiver netta.
Resultats da las vischnancas grischunas
Be la vischnanca da Trin ha ditg Gea a l'iniziativa. Quai cun in resultat stretg da 50.60% da las vuschs.
Funtauna votaziuns GR
RTR sa basa sin las datas che la Chanzlia chantunala dal Grischun metta a disposiziun. Quellas èn da chattar sin https://abstimmungen.gr.ch/, il link avra en ina nova fanestra.
Tge munta la decisiun?
L'iniziativa per aua da baiver netta vuleva midar la structura da las subvenziuns. Pajaments directs avessan tar in Gea be pli quels manaschis purils survegnì che avessan resguardà novas cundiziuns. Vul dir: Quels che produceschan senza pesticids, che drovan be antibiotica sch'ils animals èn malsauns e che produceschan lur agen pavel senza cumprar vitiers insatge. Cun il Na a l'iniziativa restan las structuras da subvenziuns sco enfin qua.